LAUSUNTO

SISÄASIAINMINISTERIÖ Poliisiosasto
Poliisitoimintayksikkö

Mikko Lampikoski

27.10.2005

SM-2005-2552/Ri-0

Oikeusministeriö Lainvalmi ste luo sasto

4. 11.
04 3A,	ctoo,7
oL ce-vv Esittelylupa- ja lausuntopyyntönne 7.9.2005
Sisäasiainministeriö suostuu oikeusministeriön lupapyyntöön esittelylupapyyntönne mukaisesti hallituksen esityksen antamisesta eduskunnalle järjestyslakia koskevien muutosehdotusten osalta, jos esitys annetaan.

Sisäasiainministeriön poliisiosaston poliisitoimintayksikkö on antanut lausunnon 3.10.2003 SM-2003-2216/Ri-0(liitteenä) oikeusministeriölle koski-en lausuntopyyntöä 21.7.2003 (OM 32/41/2002). Lausunto koski OM:n työryhmän osamietintöä "Ihmiskauppa, paritus ja prostituutio" ja siinä suhtaudutaan varauksellisesti seksuaalipalvelujen yleiseen kriminalisointiin ja todetaan, että kriminalisointi voisi vaikeuttaa ihmiskaupan ja parituksen selvittämistä. Kriminalisointia kannatettiin ehdolla, että rikostiedusteluun/rikostutkintaan saataisiin lisää työvoimaa seuraavasti: poliisin rikostiedusteluunl-tutkintaan on tehtävä 20 henkilön lisäys. Yhden henkilön vuosipalkkaukseen tarvitaan 43.000€. Lisäksi muita kuluja aiheutuu 5.000-15.000 € huonetiloista, kalusteista yms. Lisäksi on todettava, että ihmiskaupan kriminalisoinnin yhteydessä poliisille ei tullut lisäresursseja.

Viitaten oikeusministeriön kokoamaan tiivistelmään lausunnoista (lausunto-ja selvityksiä 2004:3) ja siinä pyydettyjen poliisilaitosten lausuntoihin oikeusministeriölle seksin ostamisen että myynnin kriminalisointia kannatti 6 lausunnonantajaa, joista kolme poliisin puolelta: Kemin kihlakunnan poliisilaitos, Varkauden kihlakunnan poliisilaitos ja Suomen poliisijärjestöjen liitto. Seksuaalipalvelujen ostamisen yleistä kriminalisointia vastusti 21 lausunnonantajaa, joista kaksi oli poliisin organisaatiosta: Keskusrikospoliisi ja Helsingin kihlakunnan poliisilaitos.

Edellä mainitun lisäksi huomioon tulee ottaa se, että asiaan liittyvän, melko uuden lainsäädännön (ihmiskauppa, paritus, järjestyslaki) vaikutuksista ei vielä ole riittävästi kokemuksia. Lisäksi tullaan toteuttamaan ulkoasiainministeriölle annetussa lausunnossa (17.10.2005/SM-2005-2637/Ka-23) mainitut toimenpiteet koskien ihmiskaupan vastaisen toimintasuunnitelman toimeenpanoa.

Sisäasiainministeriö kiinnittää huomiota nyt esitettävän rangaistussäännöksen ongelmatiikkaan koskien seksuaalipalvelujen oston kriminalisointia, eikä tässä vaiheessa ole tukemassa esitystä.
Postiosoite	Käyntiosoite	Puhelin	Telefax	
PL 26	Säästöpankinranta 2 A	Vaihde (09) 16001	(09) 160 42924	
00023 VALTIONEUVOSTO	00530 HELSINKI	Sähköposti:
etunimi.sukunimi@poliisi.fi		

Yleistä ihmiskaupasta ja laittomasta maahantulosta sekä prostituutiosta ja paritusrikollisuudesta

Kansainvälisten kokemuksen mukaan paritusrikollisuudella on usein liittymiä ihmiskauppaan, joka on Suomessa kriminalisoitu rikoslain 25. luvun 3. pykälässä ja törkeä ihmiskauppa vastaavasti 3a pykälässä. Molemmat säännökset ovat tulleet voimaan 1. päivänä elokuuta 2004.

Ulkoministeriön työryhmä, joka koostui eri ministeriöiden ja järjestöjen edustajista tarkasteli elokuussa 2004 voimaantulleen lainsäädännön pohjalta toimenpiteitä, joilla voitaisiin tehokkaammin ehkäistä ihmiskauppaa, suojella ja auttaa uhreja, turvata ihmiskauppaan syyllistyneiden syytteeseen asettaminen sekä vastustaa järjestäytynyttä rikollisuutta. Työryhmä tarkasteli ihmiskaupan koko ketjua uhrien rekrytoinnista heidän turvalliseen paluuseensa tai kohdemaan yhteiskuntaan sopeutumiseensa saakka.

Työryhmän arvion mukaan Suomi on satojen ihmiskaupan uhrien kautta-kulku- ja kohdemaa vuosittain. Suurin osa Suomeen tulevista tai Suomen kautta kuljetettavista ihmiskaupan uhreista on täysi-ikäisiä, mutta alaikäistenkään uhrien mandollisuutta ei voida sulkea pois. Uhrit joutuvat usein seksuaalisen mutta myös muun, kuten työhön liittyvän hyväksikäytön kohteeksi.

Rikostilastojen valossa vielä vuoden 2004 aikana poliisin tietoon ei tullut yhtään ihmiskauppaan tai törkeään ihmiskauppaan liittyvää tekoa. Vuoden 2005 alussa poliisilla on tutkittavana yksi tapaus, jossa on syytä epäillä ihmiskauppaa ja toinen tapaus, jossa on syytä epäillä törkeää ihmiskauppaa.

Laiton maahantulo Suomeen ja Suomen kautta on ollut hitaassa, mutta tasaisessa kasvussa. Poliisin kirjaamat rikosilmoitukset laittoman maahantulon järjestämistapauksista ovat vakiintuneet noin 30 – 50 rikosilmoituksen välille vuosittain. Eniten rikosilmoituksia kirjataan Helsingin kihlakunnan poliisilaitoksella ja Helsinki-Vantaan lentoasemalla. KRP:n tilastojen mukaan vuonna 2003 Suomeen järjestettiin laittomasti 1 060 henkilöä ja laittomasti maassa olevia tavattiin 2 065 henkilöä. Tämän lisäksi kirjattiin ulkomaalaisrikkomuksia 2 370 kpl, työluparikoksia 82 kpl ja valtiorajarikoksia 92 kpl. Käännyttämispäätöksiä Suomessa tehtiin yhteensä 7 021kpl ja maasta poistamisia pantiin täytäntöön 2 000 kpl. Suurimmat laittomasti maahan saapuneet kansalaisuusryhmät vuonna 2003 olivat entisen Jugoslavian alueen kansalaiset, irakilaiset, turkkilaiset, somalialaiset ja nigerialaiset. Laittoman maahantulon järjestämiset sekä laittomat maassa olijat tule-vat ilmi pääsääntöisesti sisämaassa heidän ilmoittautuessaan turvapaikanhakijoiksi.l

Paritusrikollisuutta on vuonna 2004 tullut poliisin tietoisuuteen aikaisempia vuosia vähemmän. Vuonna 2005 paritusrikoksia on poliisi kirjannut: paritus neljä kappaletta ja törkeä paritus yksi tapaus. Paritusrikollisuudella on
Keskusrikospoliisi tilastoi laittoman maahantulon järjestämiset sekä laittomat maassa olijat EU/Cirefin tietojenvaihdon yleisten periaatteiden mukaisesti (8927/98 REV1 CIREFI 35).

luonnollisesti tiivis yhteys prostituution harjoittamiseen. Toisin kuin poliisin tietoon tulleen ihmiskaupan ja seksuaalirikosten määrästä, prostituution laajuutta tai prostituoitujen kokonaismäärää on erittäin vaikeaa tarkoin arvioida. Se kuitenkin tiedetään, että suurin osa Suomessa toimivista prostituoiduista on ulkomaalaisia. Eri viranomaiset ja alan asiantuntijat ovat arvioineet melko samansuuntaisesti, että esimerkiksi pääkaupunkiseudulla toimii varovaisestikin arvioiden ainakin puolentuhatta ulkomaalaista prostituoitua. Heistä ainakin 70 % on lähtöisin Virosta. Kaiken kaikkiaan Suomessa vierailee vuosittain tuhatmäärin pääasiassa virolaista, vironvenäläistä ja venäläistä, nykyisin myös latvialaista, latvianvenäläistä ja liettualaista prostituoitua.

Vaikka Suomessa prostituutiota harjoittavat henkilöt ovat suurimmalta osin ulkomaalaisia, paritusrikoksista epäillyt henkilöt ovat suurimmalta osaltaan olleet suomalaisia. Tämä ei kuitenkaan tarkoita sitä, että nämä suomalaiset henkilöt olisivat toiminnan organisoinnin toteuttajia. Paritusrikosten tutkinnan yhteydessä on ilmennyt, että ulkomaalaisten henkilöiden järjestäytynyt prostituution harjoittaminen tapahtuu pitkälti Suomen raj oj en ulkopuolelta käsin, ilman että toimintaa organisoivat henkilöt koskaan itse fyysisesti saapuvat Suomeen. Europol on vastaavansuuntaisesti arvioinut, että EU:n alueelle saapuvista laittomista noin 500 000:sta maahantulijasta, noin 50 % salakulj etetaan alueelle järjestäytyneiden rikollisverkostojen toimesta.
Torjuntatoimista
Poliisi on omalta osaltaan panostanut paritusrikollisuuden ja prostituution torjuntaan. Poliisin ylijohto on antanut poliisiyksiköille muun muassa ohjeen puuttumisesta naiskauppaan ja prostituutioon sekä niihin liittyvään rikollisuuteen. Viimeisten vuosien aikana poliisin tutkinnan kohteena on ollut erityisesti laajasti harjoitettu ja järjestäytynyt paritustoiminta, joista esimerkkeinä voidaan mainita internetissä tapahtunut seksuaalipalvelujen välittäminen sekä tiettyihin maj oituslaitoksiin liittyvät tapaukset.

Rajavalvonnassa viisumiestejärjestelmä ja prostituutiota harjoittavien henkilöiden puhuttelut ovat omalta osaltaan ennalta estäneet prostituutiota harjoittavien henkilöiden pääsyä Suomeen. Tärkeänä apuna toiminnassa ovat olleet Suomen poliisin Venäjälle sijoitetut yhdysmiehet, joita on hyödynnetty niin viisumilupaharkinnassa kuin varsinaisissa rajatarkastuksissa. Esimerkiksi vuonna 2003 Helsingin rajanylityspaikoilla käännytettiin nykyisen ulkomaalaislain 148 §:n nojalla kaikkiaan 58 naista seksuaalipalveluiden myynnin vuoksi. Lisäksi hieman yli sadassa tapauksessa oli olemassa epäilys seksuaalipalveluiden myynnistä, mutta käännytys tehtiin muiden syiden perusteella.

Positiivista palautetta raj alta käännyttämisestä on tullut itse käännytetyiltä henkilöiltä, joka kuvastaa osaltaan rikollisjärjestöjen kovia otteita ja naisten halua päästä eroon toiminnasta. Valvontatoimien tehoa saattaa kuitenkin tulevaisuudessa heikentää Viron mandollinen Schengen-jäsenyys.
Operatiivisen toiminnan tehostamisen lisäksi, myös Suomen lainsäädäntöä on uudistettu voimakkaasti. Ihmiskaupan kriminalisoinnin lisäksi myös pa-

ritusrikoksen törkeän tekomuodon ottaminen rikoslakiin ja pakkokeinolain mukaisen telekuuntelun käyttömandollisuus törkeän paritusrikoksen tutkinnassa ovat olleet erinomaisia uudistuksia. Lokakuun alussa 2003 voimaan tullut järjestyslaki korvasi kuntien hyvinkin erilaiset järjestyssäännöt ja sa-malla yhdenmukaisti prostituution torjuntaa omalta osaltaan. Kyseisen lain mukaan seksuaalipalvelujen ostaminen ja maksullinen tarjoaminen yleisellä paikalla on kielletty. Poliisin tulostietojärjestelmän mukaan vuonna 2004 annettiin asiasta rangaistusvaatimuksia 17 ja kuluvana vuonna syyskuun loppuun mennessä 7.
Arvio paritusrikollisuuden ja ihmiskaupan torjunnasta

Kuten edellä on jo todettu, paritusrikollisuudella on tiivis yhteys prostituution harjoittamiseen. Prostituution tehokkaampi torjunta edellyttäisi, että eri tahojen prostituution ennalta estämiseen tarkoitetut toimet koordinoitaisiin keskitetysti. Niin prostituutiota harjoittavat, kuin erityisesti ihmiskaupan kohteena olevat henkilöt ovat usein uhrin asemassa, jolloin koordinointitehtävän keskittäminen poliisille ei ole tarkoituksenmukaisin ratkaisu. Toiminnan vaikuttava koordinointi edellyttää lisäksi sitä, että viranomaisten tietämystä prostituution, paritusrikollisuuden ja ihmiskaupan laajuudesta, ilmenemismuodoista ja vastaavista seikoista lisätään.

Ilmiön seuraaminen ja viranomaistoimien kohdentaminen ei ole tarkoituksenmukaista pelkästään rikostilastojen tai yksittäisten arvioiden valossa. Lisäksi ilmiön hahmottaminen edellyttäisi edellä mainittujen koulutuksen se-kä tutkimustyön ja kenttätyön lisäämistä. Tärkeää olisi vaikuttaa myös siihen, että prostituutiotarkoituksessa Suomeen tulevien henkilöiden maahan pääsy, niin kuin ihmiskauppakin, torjuttaisiin jo kohteena olevien henkilöiden omissa kotimaissaan.

Ihmiskaupalla on poikkeuksetta kytkentä ylikansalliseen toimintaan ja lähes aina yhteys järjestäytyneeseen rikollisuuteen. Kun tähän lisätään vielä se, että ihmiskaupan uhrit välttävät viranomaisten kanssa tekemisiin joutumista, on ko. rikollisuuteen yhden kansallisen viranomaisen toimin erittäin vaikea puuttua. Tärkeää olisikin, että toimintaa harjoitettaisiin kansallisesti useiden viranomaisten ja muiden tarvittavien tahojen välisellä yhteistyöllä. Toiminnan luonteesta johtuen yhteistyö muiden maiden vastaavien tahojen kanssa tulisi olla saumatonta ja yhdenmukaista. Edelleen eri viranomaisten salassapitosäännöksiä tulisi kehittää tarkoituksenmukaisen ja vaikuttavan toiminnan turvaamiseksi.

Joka tapauksessa tulevaisuudessa on oletettavissa, että tämän tyyppisen rikollisuuden kansainvälinen kytkentä ja toiminnan ammattimaisuus tulevat vaikeuttamaan ihmiskauppaan liittyvien tapausten tutkintaa. Erityisen vaikeaa rikollisen toiminnan selvittäminen tulee olemaan silloin kun Suomi toimii ainoastaan ihmiskaupan läpikulkumaana. On tärkeää huomata myös se, että järjestäytyneen rikollisuuden on todettu välttävän syyllistyvän erityisen ankarasti sanktioituihin rikoksiin. Muun muassa tästä johtuen järjestäytyneen rikollisuuden ensisijainen tarkoitus ei ole käyttää esimerkiksi seksibisneksen toteuttamiseen henkilöiden pakottamista tai alaikäisiä.

pWrapPolygonVertices8;7;(0,0);(0,18494);(11525,18494);(11525,21609);(21610,21609);(21610,0);(0,0);fBehindDocument0
l 

Sisäasiainministeri	Kari Rajamäki

Poikkihallinnollisen ja ylikansallisen viranomaistoiminnan yhteydessä on tärkeää kiinnittää huomiota siihen, mitä tietoja julkisuuteen annetaan operatiivisen tai tiedustelutoiminnan vielä ollessa käynnissä. Seksuaalipalvelujen ostamisen kriminalisoinnin vaikutusten osalta poliisille aiheutuu tehtävästä lisäresurssitarpeita. Vaikkakin kriminalisoinnin uskotaan vaikuttavan ennalta estävästi, ehdotettujen uusien säännösten tehokas valvonta edellyttää poliisille lisäresursseja. Poliisin on toimitettava esitutkinta, kun sille tehdyn ilmoituksen perusteella tai muutoin on syytä epäillä, että rikos on tehty. Näytön saaminen edellyttää usein esitutkintaa ja useiden henkilöiden kuulustelua. Lisäksi lisäresurssitarve on perusteltua myös sen vuoksi, että Suomi on sitoutunut kansainvälisiin sopimuksiin, joiden raportoinnin osalta tarvitaan koko ajan tietoa ilmiöstä kotimaassa ja lähialueilla. Poliisin osalta on tärkeätä, että oikea-aikaiset ja riittävät toimenpiteet voidaan tämän lajin rikollisuuden estämiseksi toteuttaa tarvittaessa yhteistyössä muiden viran-omaisten ja järjestöjen kesken.

Poliisitarkastaja	Mikko Lampikoski
TIEDOKSI	poliisiylijohtaja Markku Salminen

LIITTEET	Poliisitoimintayksikön lausunto 3.10.2003 SM-2003-2216/Ri-0 Sisäasiainministeriön lausunto 17.10.2005 SM-2005-2637/Ka-23),

SISÄASIAINMINISTERIÖ Poliisiosasto Poliisitoimintayksikkö

3.10.2003	SM-2 003 -221 6/Ri-O
OIKEUSMINISTERIÖ

PL 25
00023 VALTIONEUVOSTO
Viite: Oikeusministeriön lausuntopyyntö 21.7.2003 (OM 32/41/2002) liittyen työryhmän osamietintöön "Ihmiskauppa, paritus ja prostituutio"

LAUSUNTO
Viitaten viitekohdassa mainittuun lausuntopyyntöön sisäasiainministeriön poliisiosasto ilmoittaa, että poliisiosasto on jo edustajansa kautta ollut mukana työryhmässä "Ihmiskauppa, paritus ja prostituutio" valmistelemassa ehdotusta rikoslain ja pakkokeinolain niin, että mandollisuudet torjua ihmiskauppaa, paritusta ja prostituutiota parantuisivat. Järjestyslaki on tullut voimaan 1.10.2003 ja sillä kielletään seksuaalipalvelujen ostaminen ja tarjoaminen yleisellä paikalla.

Sisäasiainministeriön poliisiosasto pitää kokonaisuudessaan työryhmän mietintöä hyvänä. Lainsäädännön kautta tulisi pystyä vaikuttamaan siihen, että suurelta osin piilossa oleva ihmiskauppa ja paritus vähenisivät. Paritus ja ihmiskauppa ovat tyypillisesti järjestäytynyttä rikollisuutta, johon viranomaisten on hyvin vaikea päästä puuttumaan, uusien ehdotusten mukaan viranomaisille tulee käyttöönsä uusia keinoja puuttua tämän tyyppiseen rikollisuuteen.

Ehdotettu seksuaalipalvelujen ostamisen kriminalisointi osaltaan vaikeuttaisi järjestäytyneen rikollisuuden piiriin kuuluvan ihmiskaupan ja parituksen selvittämistä, sillä seksuaalipalvelujen ostajaa ei enää voitaisi kuulla todistajana. Ehdotettujen uusien säännösten tehokas valvonta edellyttää poliisille lisäresursseja. Sisäasiainministeriön poliisiosasto kannattaakin oston kriminalisointia ehdolla, että rikostiedusteluun/-tutkintaan tehdään 20 henkilön lisäys. Yhden henkilön vuosipalkkaukseen tarvitaan 43.000€ . Lisäksi muita kuluja aiheutuu 5.000 - 15.000 € huonetiloista, kalusteista yms.
Postiosoite	Käyntiosoite	Puhelin	Telefax	
PL 26	Säästöpankinranta 2 A	Vaihde (09) 16001	(09) 160 42924	
00023 VALTIONEUVOSTO	00530 HELSINKI	Sähköposti:
etunimi.sukunimi©poliisi.fi		

pr

Poliisijohtajan sijainen Poliisiylitarkastaja

Poliisiylitarkastaja

c-c

Jouni Väälkki

Jos sekä seksuaalipalvelujen osto että myynti kriminalisoitaisiin voidaan ehdotusta kannattaa ehdolla, että poliisin resursseihin tehdään 30 henkilötyövuoden lisäys.

Paritusrikoksen sanamuotoa tulisi muuttaa siten, että sillä voitaisiin puuttua myös sellaiseen toimintaan, jossa taloudellista hyötyä itselleen tai toiselle hankkiakseen järjestetään tietoisesti edellytykset toiminnalle. Säännös estäisi mm. henkilöiden majoittamisen tai ravintolan pitämisen mainitussa tarkoituksessa vaikkakin itse sukupuoliyhteys tai siihen rinnastettava seksuaalinen teko tapahtuisivat muualla kuin siinä huoneessa, missä esimerkiksi toimintaan osallistuvat ovat tarjolla tai
maj oittuvat.
Suomessa tapahtuvaa organisoitua paritustoimintaa johdetaan hyvin vahvasti Virosta ja Venäjällä. Paritustoiminnassa Suomessa liikkuu suuret rahamäärät, joista valtaosa kanavoituu järjestäytyneiden rikollisryhmien johtajien vallintapiiriin. Usein rangaistustakin tehokkaampi keino heikentää järjestäytyneen rikollisryhmän toimintaedellytyksiä on kyetä jäljittämään ja pois ottamaan rikollisesta toiminnasta saatu rikoshyöty ja rikollinen pääoma, jolla toimintaa edelleen pyöritetään ja laajennetaan. Tämän vuoksi olisikin erittäin tärkeää pystyä puuttumaan keskeisiin toimintaa pyörittäviin elementteihin eli itse rikollisorganisaatioihin ja rikoshyötyyn. Törkeiden paritusrikosten paljastamiseksi ja selvittämiseksi tulisi törkeä paritus välttämättä ulottaa sekä telekuuntelun että teknisen kuuntelun piiriin. Jollei näin ole ei myöskään peitetoimintaa ole mandollista suorittaa ko. rikosten paljastamiseksi. Telekuuntelu, tekninen kuuntelu ja peitetoiminta ovat ainoita todellisia keinoja, joilla törkeisiin paritusrikoksiin voidaan päästä kiinni.

	-• r m

17.10.2005

Ulkoasiainministeriö

SM-2005-2637/Ka-23
1-0./ 12.

lausuntopyyntönne 13.9.2005

LAUSUNTO IHMISKAUPAN VASTAISEN TOIMINTASUUNNITELMAN TOIMEENPANOSTA
Sisäasiainministeriö pitää tärkeinä toimintasuunnitelmassa esitettyjä toimenpiteitä ihmiskauppaa vastaan Suomessa, suunnitelman ihmisoikeusläheistä näkökulmaa ja erityisesti uhrien nopean tunnistamisen ja auttamisen lähtökohtaa. Viranomaisten ja kansalaisjärjestöjen tiivistä yhteistyötä niin koulutuksen kuin yleisen tietoisuuden lisäämisen osalta sekä ihmiskauppaan syyllistyneiden syytteeseen saattamisen osalta pidetään tärkeinä tavoitteina ja toimintamuotoina.
Sisäasiainministeriön oma toimintasuunnitelma

Ihmiskaupan ehkäisemiseksi ja ihmiskaupan uhrien auttamiseksi sisäasiainministeriö valmistelee omaa ihmiskaupan vastaista toimintasuunnitelmaa, jossa esitetään poliisi-, ulkomaalais- ja rajavartio-osastojen laatimien aineistojen perusteella konkreettisia toimenpiteitä ihmiskaupan vastaisen toimintasuunnitelman toimeenpanemiseksi. Tavoitteena on mm. kouluttaa ihmiskauppakysymysten parissa työskentelevät sisäasiainhallinnon virkamiehet ihmiskaupan uhrien tunnistamiseen.

Ulkomaalaislakiin tarvittavan säädösmuutoksen valmistelu

Sisäasiainministeriössä tavoitteena on antaa ihmiskaupan uhrien maassa oleskeluun liittyvä ulkomaalaislain muuttamista koskeva hallituksen esitys viimeistään kevätistuntokaudella 2006. Hankkeen alkuvaihetta tukeneen poikki-hallinnollisen työryhmän ehdotukset ovat juuri valmistuneet ja hallituksen esityksen valmistelutyö on käynnistetty ministeriössä. Uhrin oleskelulupaanliittyvä EU-direktiivi tulee saattaa voimaan 6.8.2006 mennessä.

Ulkomaalaislain muutoksen yhteydessä tullaan järjestämään ihmiskauppaan liittyvää koulutusta ja seminaari. Sisäasiainministeriön hallinnonalan toimijoiden lisäksi seminaariin voidaan kutsua muita viranomaisia sekä kolmannen sektorin edustajia. Myöhemmässäkin vaiheessa on tarkoitus varmistua siitä, et-tä ihmiskauppaan liittyvät ongelmat otetaan vakioaiheiksi ulkomaalaisasioiden
Postiosoite .	Käyntiosoite	Puhelin	Telefax	
PL 26	Kirkkokatu 12	Vaihde (09) 16001	(09) 160 42520	
00023 VALTIONEUVOSTO	00170 HELSINKI	Sahköposti:
etunimi.sukunimi@interrnin.fi		

koulutustilaisuuksissa poliisille, raj atarkastusviranomaisille ja Ulkomaalaisvirasto e __
Ihmiskaupan uhrien tunnistaminen, ihmiskaupan estäminen ja uhrien auttaminen

Ihmiskaupan määritelmä
Ministeriö pitää tärkeänä, että perustettavaksi ehdotettu Euroopan unionin perusoikeusvirasto osaltaan määrittelee ja luokittelee ihmiskauppaa sekä kunnia-väkivaltaa, rasismia, syrjintää ja muukalaisvihaa. Tällöin näiden seuranta, tilastointi ja analysointi niin tapausten selvittämiseksi kuin ennalta estämiseksi-kin kehittyisivät ja yhdenmukaistuisivat.

Ihmiskaupan uhrien tunnistaminen
Yleisön apu voi olla merkittävä ja yleisellä ihmiskaupasta tiedottamisella on oma keskeinen roolinsa, joskin vaarana on aina ns. ylireagoiminen. Toiminta-suunnitelman sivuilla 26-28 mainittuja tunnistamistoiminnan laukaisevia tekijöitä on sovellettava tapauskohtaisesti ja varoen sekä asianosaisten etniseen, kulttuurilliseen yms. taustaan suhteuttaen.

Ministeriö painottaa uhrin oman subjektiivisen näkemyksen ja kokemuksen merkitystä. Ihmiskauppa kytkeytyy läheisesti laittoman maahantulon järjestämiseen eikä rajanveto myöskään laillisen maahantulon järjestämisen ja ihmiskaupan välillä aina ole selvä. Rajanvedon on tapanduttava tapauskohtaisesti kuten esimerkiksi kunniaväkivallan ja muun (perhe)väkivallan välillä. Poliisin alkutoimissa rajanvetoa on usein vaikea havaita, ja viime kädessä sen suorittaakin vasta tuomioistuin.

Ihmiskaupan ehkäiseminen
Laittoman työnteon ja työn teettämisen valvonta kuuluu osaltaan poliisille. Ulkomaalaisten laittomaan työntekoon voi sisältyä sellaista hyväksikäyttöä, joka liittää asian ihmiskauppaan. Keskusrikospoliisissa toimivaan pimeän ulkomaisen työvoiman väärinkäytön torjuntaryhmään on tarkoitus saada lisävirkoja vuonna 2006. Ministeriö katsoo toimintasuunnitelmassa mainittujen viranomaisverkostojen ohella myös VIRKE-projektin merkinneen huomattavaa parannusta tässä tehtävässä. Ministeriö katsoo ulkomaalaisten nykyisen työnteko-oikeusjärjestelmän olevan moninaisen ja vaikeasti valvottavan, ja toivoo sen yksinkertaistamista ja selkeyttämistä.

Kokonaisuutena maahanmuuttopolitiikka ja sen kautta toiminnat ja työnkulut tulee olla sellaisia, että säädösten väärinkäyttö ei houkuttele ja laiton toiminta voidaan nopeasti ja tehokkaasti paljastaa. Tällöin varsinkin mandollinen ihmiskaupan uhri kärsii mandollisimman vähän.

Myös kohdan 1.3.2 harmaata taloutta koskevat toimenpiteet tulisi sovittaa yhteen talousrikostorjuntaohjelman kanssa niin, että ohjelmat tukevat toisiaan. Talousrikostorjuntaa on kehitetty voimakkaasti ja neljäs talousrikostorjuntaohjelma on valmistumassa.

Ihmiskaupan uhrien auttaminen‑
On tärkeää, että jokainen ihmiskaupan mandollisen uhrin kohtaava tunnistaa tapauksen ja kykenee ohjaamaan hänet avun kannalta oikealle taholle.

Kun palveluja rakennetaan, sekä työntekijöiden että palveluja käyttävien ihmisten turvallisuus otetaan huomioon, ja näissä yhteyksissä poliisi on mukana turvallisuus suunnitelmien teossa.

Etsivä työ -käsitteen sisältö ei ole aivan selkeä. Ministeriö ymmärtää käsitteen siten, että se merkitsee toimenpiteitä, joilla piilorikollisuus tuodaan ilmi ja uh-rit saadaan tunnistettua. Tällainen toiminta kuuluu keskusrikospoliisin ohella koko poliisihallinnolle, myös lupahallintotehtävissä palveleville.

Erityispainoarvo tapaukselle tulee, jos ihmiskaupan uhrina on lapsi. Tällöin vanhempien tai huoltaj an jäljittämisessä tulee huomioida lapsen etu myös si-ten, että jos lapsi yhdistetään vanhempansa tai huoltajansa kanssa, yhdistäminen voi tapahtua myös muualla kuin Suomessa.

Ihmiskauppaan syyllistyneiden vastuuseen saattaminen
Ministeriö tehostaa ihmiskauppaan syyllistyneiden vastuuseen saattamista. Toimintasuunnitelmassa esitettyjä toimenpide-ehdotuksia on poliisissa suuressa määrin jo toteutettukin.

Poliisista on edustus oikeusministeriön todistajan tuki työryhmässä, jonka määräaika päättyy 31.12.2005. Todistajansuojelun osalta viitataan keskusrikospoliisin toimintasuunnitelmasta antamaan lausuntoon.

Tiedon ja tietoisuuden lisääminen

Ihmiskauppaan liittyvän koulutuksen päätavoitteina ministeriö pitää puuttumiskynnyksen madaltamista, tapausten selvittämistä ja ennalta estämistä. Erityisen tärkeää on koulutus lapsiuhrien tunnistamiseksi ja ihmiskaupan uhrina olon väärinkäytön estämiseksi.

Poliisissa on esimerkiksi ihmisoikeusasioita korostettu kaikessa koulutuksessa ja koulutuksen eri tasoilla peruskoulutuksesta alkaen. Myös ihmiskauppaan liittyviä asioita on käsitelty tarpeen ja mandollisuuksien mukaan eri koulutus-tasoilla, seminaareissa ja vastaavissa. Kansainvälisten ja yhteiskunnallisten olojen muuttuessa on tarve edelleen tehostaa ihmiskauppaan liittyvää koulutusta yhteistyössä eri viranomaisten ja kansalaisjärjestöjen kanssa.

Esimerkkinä mainittakoon, että poliisi on mukana mm. etnisten suhteiden neuvottelukunnassa, Suomi eteenpäin ilman syrjintää --projektissa (SEIS) ja Pakolaisneuvonnan yhteistyöprojektissa, joissa kaikissa näissä tämän hetken yhtenä päätavoitteena on syrjintään liittyvän piilorikollisuuden ilmisaaminen, eli tie‑
don ja tietoisuuden lisääminen viranomaisten ja kansalaisjärjestöjen keskuudessa syrjinnän ja yleisemmin muukalaisvihan sekä kunniaväkivallan ja myös ihmiskaupan uhrien tunnistamiseksi. Erityisesti näissä projekteissa kohderyhmänä ovat poliisin lisäksi ulkomaalaiset, etniset ja muut vähemmistöt sekä sosiaali-, terveys- ja kouluviranomaiset.

Siviilikriisinhallinnan ja rauhanturvatehtävien edellyttämään valmennukseen
ja koulutukseen poliisi on sisällyttänyt ihmisoikeusasioita, joihin sisältyy myas ihmiskauppa. Näihin asioihin liittyvää koulutusta on tarpeen edelleen kehittää ja valmistaa koulutuspaketti ihmiskaupan ehkäisemiseksi ja uhrien tunnistamiseksi.

(i
Ismo Atosuo

SISÄASIAINMINISTERIÖ Toimintasuunnitelman toimeenpano ja seuranta

Toimenpidesuunnitelma on laaja ja sisältää runsaasti toimenpide-ehdotuksia. Osa niistä on melko yleisellä tasolla esitettyjä linjauksia jo olemassa olevan toiminnan edelleen kehittämiseksi. Olisi hyvä, jos niitä voitaisiin edelleen täsmentää ja konkretisoida. Toimenpiteet tulisi asettaa tärkeysjärjestykseen niiden vaikuttavuuden perusteella ja laatia tämän pohjalta poikkihallinnollinen toimeenpanosuunnitelma, jonka toimeenpanoa seurataan.

Toimintasuunnitelmaa tulisi lisäksi päivittää kansainvälisten ja Suomea koskevien olosuhteiden muuttuessa.

Toimenpiteiden liittyminen eri hallinnonalojen ja virastojen toiminnan ja ta-louden suunnitteluun tulisi myös varmistaa.

Kohdassa 1.3.3 luetellaan toimenpiteitä, esiin. uhrien tukipalvelut, joiden järjestäminen on pitkälti kuntien vastuulla. Toisaalla ohjelmassa on todettu, että toimenpiteiden jalkauttaminen hallinnonalalle on kunkin ministeriön vastuulla. Kuntien vastuulla olevien toimenpiteiden osalta tämä on hankalaa kunnallisen itsehallinnon vuoksi. Suunnitelman toimeenpanon varmistamiseksi tulee harkita keinoja, joilla kunnat saadaan tiiviisti mukaan suunnitelman toimeenpanoon ja sen seurantaan.
Hallitusneuvos

TIEDOKSI	Ministeri Rajamäki
Valtiosihteeri Salmi
Erityisavustaja Taavitsainen Poliisiosasto
Ulkomaalaisosasto
Sisäisen turvallisuuden sihteeristö Ministeriön viestintä

pWrapPolygonVertices8;7;(0,0);(0,20861);(11425,20861);(11425,21615);(21594,21615);(21594,0);(0,0);fBehindDocument1Kansliapäällikkö	Ritva Viljanen